كنت عاوزة اسأل على حاجة علشان انا متوترة انا مخطوبة و كان حب من ايام الكلية و بقالنا بتاع سنتين الا كام شهر كدة مخطوبين وبصراحة طول الفترة دي من ايام الكلية حتى وهو محترم ولا عمره تجاوز في الكلام ولا كنا بنخرج ولا حتى كلام خارج و لما اتخطبنا بقا ممكن يمسك ايدي لو هنخرج كدة بس حتى الكلام بينا بحدود واحترام ولا عمره تجاوز حدوده احنا حجزنا القاعة خلاص و هيكون في اول شهر واحد و كتب الكتاب الشهر اللي جاي  ان شاء الله بدأ الايام دي ممكن في التليفون يتجرأ شوية و يوصف ايه اللي ممكن يحصل بينا واحنا مع بعض او ايه اللي شايفه فيا وبيقولي اننا خلاص قربنا على فرحنا وكتب كتابنا و محتاج اكسر حاجز الكسوف ده انا بسمعه و بكون مكسوفة ومش برد عليه بحاجة غير بقوله مش وقته ولسة شوية لما ربنا يجمعنا بس هو بقا يقول كلام بيخلي جسمي يقشعر بس والله انا مش بتمادى معاه وبكون مكسوفة وبقوله لما نتجمع في بيتنا ان شاء الله فهل ده طبيعي بيحصل علشان فرحنا خلاص اتحدد وقربنا ولا ايه و افضل كدة اسمعه واسكت ولا اشد معاه

